EMA: "Nu există niciun factor de risc de tromboză legat de vaccinul AstraZeneca".
EMA, despre vaccinul de la AstraZeneca: O legătură nu este dovedită, dar este posibilă. EMA investighează 62 de cazuri la nivel mondial cu o afecțiune rară de coagulare a sângelui.
Autoritatea de reglementare a medicamentelor din Europa a anunțat miercuri că nu a identificat încă niciun factor de risc, cum ar fi vârsta, sexul sau antecedente de tulburări de coagulare a sângelui, pentru cazurile de tromboză raportate după vaccinarea cu serul de la AstraZeneca, transmite Reuters. Declarația Agenției Europene pentru Medicamente (EMA) vine după ce mai multe țări, printre care Canada, Germania, Franța și Spania, au limitat utilizarea la anumite categorii de populație cu risc crescut, inclusiv la persoanele în vârstă și lucrătorii esențiali.EMA a reiterat faptul că beneficiile vaccinului depășesc riscurile, dar a avertizat că oamenii ar trebui să fie conștienți de "mica posibilitate" de apariție a cheagurilor rare de sânge și trebuie să solicite asistență medicală imediată în caz de simptome.